Z A P I S N I K
sa 23. sjednice Općinskog vijeća

Općine Podravske Sesvete, održane dana 
2. rujna 2019. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/19-01/10, URBROJ: 2137/24-19-1 od 27. kolovoza 2019. godine.
         Sjednicu je otvorio predsjednik Općinskog vijeća Vlado Halusek, u 20.00 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                              1. Dražen Nađ              
2. Vlado Halusek                                                    
3. Silvana Kolar do 22.20 sati
4. Zlatko Miloš 
5. Josip Rep 

6. Branko Rođak
7. Darko Štefanić 

8. Renata Štefec 
9. Vladimir Tudić 

10. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

5. Hrvoje Šokec, predsjednik NK Drava Podravske Sesvete
            Nakon prozivke predsjednik konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 22. sjednice Općinskog vijeća Općine Podravske Sesvete

  S obzirom da nije bilo rasprave niti primjedbi, Zapisnik sa 22. sjednice Općinskog vijeća Općine Podravske Sesvete jednoglasno je  prihvaćen.

                                                       AKTUALNI SAT     
Vlado Halusek:  Da li postoji kakav plan saniranja pristaništa skele sad dok je voda niska?
Mladen Sitek: Da li mi to smijemo raditi  i kad je zadnji put sanacija napravljena?

Vlado Halusek: Imamo odobrenje lučke kapetanije za sanaciju uskog pojasa pristaništa i trebali bi skinuti pola metra šodra, a zadnji put je čišćeno prije par godina.

Mladen Sitek: Treba vidjeti da li ima mjesta u proračunu za tu namjenu.

Branko Rođak: Kad sam postavio pitanje kamo je odvezena zemlja iz Lugarnice dobio sam odgovor da pitam Krunu Posavca. Kad sam ga pitao on je rekao  da je zemlja odvezena u parkove i na šodranu po nalogu Mladena Siteka.  Da li mogu dobiti uvid u otpremnice za odvezenu zemlju i koliko je ona plaćena.

Mladen Sitek: Imaš pravo na pristup informacijama kao i svi mještani, a kao vijećnik imaš pravo i na dodatne informacije. 

Branko Rođak: To je bila humusna zemlja koju su si mogli iskoristiti mještani kao po drugim općinama.
Mladen Sitek: Mi smo ju upotrijebili za naše javne površine.
Vlado Halusek: Tko ima protiv toga da učenici sade vrt i voćke, da održavaju nastavu u prirodnom okruženju na prostoru bivše kuće od Ljiljane Modrušan?
Mladen Sitek: Nema nitko ništa protiv ali vjerojatno mislite na lokaciju koja je tema dnevnog reda. Za tu svrhu može se pronaći druga lokacija.
Branko Rođak: Koliko košta gradnja mosta, tko sve sudjeluje u financiranju i zašto nije na vijeće išlo prihvaćanje najpovoljnije ponude?
Mladen Sitek: Na postavljeno pitanje dobit ćeš pisani odgovor u najkraćem mogućem roku.
    S obzirom da više nije bilo pitanja niti rasprave Aktualni sat je završen u 20.15 sati
    Vijećnik Branko Rođak upozorava da nije primio nadopunu Dnevnog reda, na što mu je odgovoreno da je nadopuna poslana samo elektronskim putem.

    Predsjednik vijeća predlaže da se sa Dnevnog reda skine točka 2. Odluka o raspisivanju javnog natječaja za prodaju nekretnine u vlasništvu Općine Podravske Sesvete, točka 4. Odluka o komunalnim djelatnostima na području Općine Podravske Sesvete, točka 5. Odluka o komunalnom redu na području Općine Podravske Sesvete, te točka 3. Odluka o davanju na upravljanje i održavanje dijela zgrade Općine Podravske Sesvete za  zdravstvenu ambulantu Domu zdravlja Koprivničko-križevačke županije iz nadopune Dnevnog reda, te prijedlog daje na glasovanje.
    Nakon provedenog glasovanja predsjednik vijeća konstatira da su predložene točke sa 6 glasova „ZA“ i 4 glasa „PROTIV“  skinute s Dnevnog reda.
      Predsjednik daje na glasovanje Dnevni red sa usvojenim izmjenama i nakon provedenog glasovanja predsjednik konstatira da je sa 6 glasova „ZA“  i 4 glasa „PROTIV“ Dnevni red usvojen i  glasi:

                                                 D N E V N I   R E D:
1. Odluka o osnivanju Dječjeg vrtića u Podravskim Sesvetama

2. Odluka o odobrenju sklapanja Ugovora s NK „Drava“ Podravske Sesvete o dodjeli financijskih sredstava za dobne skupine U10 i U12

3. Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete
4. Izvješće o radu Općinskog načelnika Općine Podravske Sesvete za razdoblje od 1. siječnja do 30. lipnja 2019. godine
5. Polugodišnji izvještaj o izvršenju Proračuna Općine Podravske Sesvete za 2019. godinu

6. Odluka o raspodjeli rezultata poslovanja Općine Podravske Sesvete za 2018. godinu

7. Program o izmjeni Programa javnih potreba u kulturi na području Općine Podravske Sesvete u 2019. godini

8. Plan o izmjeni Plana  javnih potreba u socijalnoj skrbi na području Općine Podravske Sesvete u 2019. godini

9. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje od 1. veljače do 31. srpnja 2019. godine

10. Zaključak o usvajanju Procjene ugroženosti od požara i tehnološke eksplozije za Općinu Podravske Sesvete za razdoblje od 2019. do 2022. godine

11. Zaključak o usvajanju Plana zaštite od požara za Općinu Podravske Sesvete za 2019./2020. godinu

12.  Razno
Točka 1.

                                  Odluka o osnivanju Dječjeg vrtića u Podravskim Sesvetama
************************************************************************
     Predsjednik vijeća otvara raspravu.    
     Vijećnik Branko Rođak daje usmene amandmane na prijedlog odluke kojima se u članku 7., stavku (2), podstavku 1.,  riječi „općinski načelnik“ zamjenjuju sa riječju „osnivač“, u članku 8., stavku (1), točki 1. riječi „Općinskog vijeća Općine Podravske Sesvete“ zamjenjuju se riječju „osnivača“, u istom članku 8., stavku (1), točki 2. riječi „općinskog načelnika“ zamjenjuju se riječju „osnivača“, u istom članku 8., stavku (1),  točki 3. riječi „općinskom načelniku“ zamjenjuju se riječima „Općinskom vijeću“, te u članku 9. stavku (3). riječi „općinski načelnik“ zamjenjuju se riječima „Općinsko vijeće“.

      Vijećnik Branko Rođak u obrazloženju navodi da je provjerio u nekim gradovima i općinama i da u odlukama piše tako kako je on predložio.

      Vijećnica Silvana Kolar daje usmeni amandman da se u članku 2. stavku (1). brojka „6“ zamjeni sa brojkom „12“ iz razloga što djeca starosti od šest mjeseci do godine dana moraju imati drugačije i posebne uvjete smještaja u vrtiću, a nije joj poznato da li to naš vrtić predviđa.

       Pročelnik navodi da je prijedlog odluke usklađen sa zakonom u kojem stoji „6 mjeseci“.

       Pročelnik navodi da amandmani vijećnika Branka Rođaka nisu prihvatljivi jer u zakonu se navodi „osnivač“ ali kad se to spušta na razinu odluke tada se mora odrediti koje tijelo osnivača donosi koje odluke i za što je nadležno. Ako bi se usvojili ovi amandmani vratili bi se na početak jer takvo zakonsko rješenje nam ne govori koje odluke donosi pojedino tijelo. Općina ima dva tijela, Općinsko vijeće i općinskog načelnika i svrha odluke je da se zna koje tijelo donosi koje odluke.
        Vijećnik Vladimir Tudić predlaže da onda umjesto „osnivač“ bude „Općinsko vijeće“.

        Pročelnik odgovara da se to ne može generalizirati i obrazlaže po člancima. Zakonom o lokalnoj i područnoj samoupravi propisano je člankom 48. stavak 6. da općinski načelnik imenuje predstavnike općine u tijela javnih ustanova tako da je nesporno da u članku 7. prijedloga odluke bude „općinski načelnik“. Što se tiče članka 8. Statuom općine propisana je nadležnost pojedinog tijela i u skladu s tim ta tijela donose i suglasnosti. Ako bi umjesto određenog tijela stavili „osnivač“ opet se ne bi znalo koje tijelo osnivača donosi koje odluke.  Imenovanje ravnatelja - pojedine općine imaju različito propisano ali s obzirom da je prijedlog da općinski načelnik imenuje tri člana Upravnog vijeća prijedlog u članku 9. je da i ravnatelja imenuje općinski načelnik. Ovakav prijedlog odluke je najpraktičniji i najprihvatljiviji ali kakva god odluka da se donese konačni sud donosi Ministarstvo obrazovanja kamo se odluka šalje na kontrolu zakonitosti.
         Predsjednik vijeća ističe da općinski načelnik imenuje predstavnike općine ali u ovoj odluci piše „iz reda javnih djelatnika“ koji nisu samo predstavnici općine nego i drugi javni djelatnici kao što su doktor, veterinar i drugi.
         Općinski načelnik izražava mišljenje da se ovakvim raspravama samo želi odužiti donošenje odluke.
          Zamjenik načelnika konstatira, da se usprkos podrobnom izlaganju i obrazloženjima pročelnika, ovim amandmanima ne prihvaća odluka u kojoj se u određenim člancima točno citira zakon i amandmani u tom slučaju nemaju smisla, što znači da se nema povjerenja u pročelnika i pravnu službu.
          Vijećnik Vladimir Tudić navodi da se prema riječima Darka Štefanića  ne može forsirati što da se napiše u zapisnik.

           Vijećnik Darko Štefanić odgovara da je to krivo tumačenje i da svatko ima pravo reći i to sve mora stajati u Zapisniku ali nema pravo reći da si ti to rekao. Znači ja kažem nešto, a zapisuje se u zapisniku da si ti to rekao.
              Na pitanje predsjednika vijeća što je s amandmanima vijećnika Dražena Nađa, pročelnik odgovara da su oni djelomično ugrađeni u ovaj novi prijedlog odluke i ovo je pročišćeni tekst, te se o njegovim amandmanima više ne glasuje ali su se na ovu odluku mogli podnijeti novi amandmani što je i učinjeno.
             S obzirom da više nije bilo rasprave predsjednik vijeća daje na pojedinačno  glasovanje predložene amandmane vijećnika Branka Rođaka.
             Nakon provedenog glasovanja predsjednik vijeća konstatira da sa 5 glasova „ZA“, 3 glasa „PROTIV“ i 2 glasa „SUZDRŽANI“ nije usvojen amandman na članak 7. stavak (2), podstavak 1. prijedloga odluke kojim se riječi „općinski načelnik“ zamjenjuju s riječju „osnivač“.

             Nakon provedenog glasovanja predsjednik vijeća konstatira da je sa 6 glasova „ZA“, 3 glasa „PROTIV“ i 1 glasom „SUZDRŽANI“ usvojen amandman na članak 8. stavak (1), točku 1. prijedloga odluke kojim se riječi „Općinskog vijeća Općine Podravske Sesvete“ zamjenjuju s riječju „osnivača“.

             Nakon provedenog glasovanja predsjednik vijeća konstatira da je sa 6 glasova „ZA“, 3 glasa „PROTIV“ i 1 glasom „SUZDRŽANI“ usvojen amandman na članak 8. stavak (1), točku 2. prijedloga odluke kojim se riječi „općinskog načelnika“ zamjenjuju s riječju „osnivača“.

             Nakon provedenog glasovanja predsjednik vijeća konstatira da je sa 6 glasova „ZA“, 3 glasa „PROTIV“ i 1 glasom „SUZDRŽANI“ usvojen amandman na članak 8. stavak (1), točku 3. prijedloga odluke kojim se riječi „općinskom načelniku“ zamjenjuju s riječima „Općinskom vijeću“.

             Nakon provedenog glasovanja predsjednik vijeća konstatira da je sa 6 glasova „ZA“, 3 glasa „PROTIV“ i 1 glasom „SUZDRŽANI“ usvojen amandman na članak 9. stavak (3),  prijedloga odluke kojim se riječi „općinski načelnik“ zamjenjuju s riječima „Općinsko vijeće“.

             Predsjednik vijeća daje na glasovanje amandman vijećnice Silvane Kolar, te nakon glasovanja konstatira da je jednoglasno sa 10 glasova usvojen amandman na članak 2. stavak (1) prijedloga odluke kojim se brojka „6“ zamjenjuje s brojkom „12“.

         Predsjednik vijeća daje na glasovanje prijedlog odluke s usvojenim amandmanima, te konstatira da je sa 6 glasova „ZA“ i 4 glasa „SUZDRŽANI“ donijeta „Odluka o osnivanju Dječjeg vrtića u Podravskim Sesvetama“ koja je ujedno i sastavni dio izvornika ovog Zapisnika.
                                                                    Točka 2.

Odluka o odobrenju sklapanja Ugovora s NK „Drava“ Podravske Sesvete o dodjeli financijskih sredstava za dobne skupine U10 i U12 *******************************************************************

      Predsjednik vijeća otvara raspravu.

      Vijećnik Branko Rođak navodi da je potrebno prestati s raznim pričama, da se igrati mora svaki tjedan, troškovi se moraju podmiriti i predlaže da vijeće donese odluku da se odobrava sklapanje ugovora s NK Dravom u iznosu od 130.000,00 kuna za 2019. godinu uz obrazloženje da je na Upravnom odboru kluba rečeno je da 120.000,00 kuna neće biti dovoljno.
       Zamjenik načelnika postavlja pitanje da li je to amandman jer nije jasno što znači taj prijedlog.
       Vijećnik Vladimir Tudić predlaže pročelniku da on zakonski formulira odluku na način da NK Drava za 2019. godinu dobije 130.000,00 kuna.

        Zamjenik načelnika navodi da se ne može prihvatiti taj prijedlog iz razloga što je natječaj za udruge proveden i iznad odobrenih projekata nema dodatnih sredstava u proračunu.

        Predsjednik vijeća ističe da je on za to da se da novaca koliko je potrebno pogotovo za djecu, pa ako treba napraviti i rebalans proračuna.
        Predsjednik vijeća daje riječ predsjedniku NK Drave Hrvoju Šokcu.

        Predsjednik NK Drave Hrvoje Šokec pozdravlja prisutne i kratko upoznaje vijećnike s radom kluba i navodi da je trenutno u klubu 50-60-toro djece koja se okupljaju 4-5 puta tjedno. Klub na računu trenutno ima 500,00 kuna i funkcionira na način da se financira iz članarina i pozajmica. Na pitanje vijećnika Vladimira Tudića da li to znači da ih načelnik tjera da rade „na crno“, Hrvoje Šokec odgovara: pa u biti da. Pojedini članovi upravnog odbora kluba dogovorili su se da godišnje daju subvenciju od 2.000,00 kuna kako bi klub mogao opstati. Navodi da je za funkcioniranje kluba 115.000,00 kuna taman, a sve iznad toga dobro dođe.

         Predsjednik vijeća u 21.05. sati određuje pauzu od 15 minuta.
        Sjednica je nastavljena u 21.20 sati.

        Vijećnica Silvana Kolar postavlja pitanje Hrvoju Šokcu koliko je klubu potrebno novaca za jednu godinu, na što Šokec odgovara 150.000,00 kuna.

         Vijećnik Branko Rođak pita gdje stoji da u proračunu nema 130.000,00 kuna. Može se napraviti i preraspodjela gdje ima mjesta.
         Zamjenik načelnika poziva pročelnika da se uključi u raspravu i zauzme stav kako postupiti jer je ovo sada ispala licitacija.

         Vijećnik Vladimir Tudić pita na koji način se može isplatiti 150.000,00 kuna.

         Računovodstvena referentica odgovara da je potrebno napraviti rebalans proračuna,  na što vijećnik Vladimir Tudić traži da se za idući rebalans pripremi dodatnih 35.000,00 za NK Dravu.

          Vijećnik Branko Rođak navodi da se može napraviti preraspodjela u programu ako ima mjesta jer on nema informaciju koliko je kome isplaćeno.

          Zamjenik načelnika upozorava da bi vijećnici trebali amandmane davati u pisanom obliku prije održavanja sjednice da se službenici mogu pripremiti, te kako bi mogli davati odgovore na postavljena pitanja. Vijećnik Branko Rođak navodi da je prekratak rok od dobivanja materijala i sjednice.

       Predsjednik NK Drave  i pročelnik predlažu da se donese ova odluka, da se ovi novci isplate, a razlika da se stavi u rebalans proračuna.

       Predsjednik kluba NK Drave Hrvoje Šokec se zahvaljuje i napušta sjednicu.

       Predsjednik vijeća daje usmeni amandman da u odluci za uzrast U-10 umjesto 15.000,00 kuna bude 25.000,00 kuna, a za uzrast U-12 umjesto 25.000,00 kuna bude 40.000,00 kuna.
        Na navode općinskog načelnika da je Branko Rođak maknuo svoju licencu iz kluba i da ne želi pomoći selu i nogometašima, vijećnik Branko Rođak odgovara da općinski načelnik i zamjenik općinskog načelnika ne mogu omalovažavati nečija ostvarenja , da su na upravnom odbora kluba omalovažavali njegovu licencu i govorili posprdno o njemu što su mu članovi kluba prenijeli. Navodi nadalje da je godinu dana besplatno pomogao klubu sa licencom, da je tražio sastanak sa Šokcom ali nije bilo vremena i da ga stoga po tom pitanju ostave na miru.
      Nakon rasprave predsjednik vijeća daje na glasovanje svoj predloženi amandman, te nakon glasovanja konstatira da je sa 6 glasova „ZA“ i 4 glasa „SUZDRŽANI“ usvojen amandman Vlade Haluseka kojim se u točki I. brojka „25.000,00“ zamjenjuje brojkom „40.0000,00“, a brojka „15.000,00“ zamjenjuje se brojkom „25.000,00“ kuna.
     Predsjednik vijeća daje na glasovanje prijedlog odluke sa usvojenim amandmanom, te nakon provedenog glasovanja konstatira da je sa 6 glasova „ZA“ i 4 glasa „SUZDRŽANI“ donijeta Odluka o odobrenju sklapanja Ugovora s NK „Drava“ Podravske Sesvete o dodjeli financijskih sredstava za dobne skupine U10 i U12, koja je ujedno i sastavni dio izvornika ovog Zapisnika.
                                                                 Točka 3.
Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete                **************************************************************************
         Predsjednik Općinskog vijeća otvara raspravu.
           Vijećnica Silvana Kolar daje usmene amandmane na prijedlog odluke kojim se u članku 2. mijenjaju koeficijenti za radna mjesta na način da se: koeficijent 2,50 za Pročelnika Jedinstvenog upravnog odjela zamjeni koeficijentom 2,20, da se koeficijet 2,20 za Višeg stručnog suradnika za investicije i javnu nabavu zamjeni koeficijenom 2,05, da se koeficijent 1,90 za Administrativnog referenta zamijeni sa koeficijentom 1,80, da se koeficijent 1,60 za Komunalnog izvidnika zamjeni koeficijentom 1,70, da se koeficijent 1,50 za Komunalnog radnika-skelara zamjeni koeficijentom 1,60, da se koeficijent 1,35 Komunalnog radnika zamjeni koeficijentom 1,50, te da se koeficijent 1,15 za Spremačicu zamjeni koeficijentom 1,40.

         Zamjenik načelnika konstatira da je ovaj amandman zapravo izmjena gotovo cijele odluke i ne može se prihvatiti, te pita koje je obrazloženje. Da li se poznaje problematika sistematizacije i da li se zna koji su opisi poslova pojedninih djelatnika koje poslove djeatnici obavljaju po nalogu načelnika.

         Predsjednik vijeća upozorava da zamjenik načelnika nema pravo ispitivati vijećnike.

         Vijećnica Silvana Kolar odgovara da ona smatra da to tako treba biti.
          Na pitanje predsjednika vijeća da li su vijećnici dužni poznavati opise poslova djelatnika, zamjenik načelnika odgovara da nisu.

          Predsjednik vijeća daje na glasovanje predložene amandmane vijećnice Silvane Kolar, te nakon provedenog glasovanja konstatira da je:
sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se koeficijent 2,50 za Pročelnika Jedinstvenog upravnog odjela zamjenjuje koeficijentom 2,20,

sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se koeficijet 2,20 za Višeg stručnog suradnika za investicije i javnu nabavu zamjenjuje koeficijenom 2,05,

sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se

koeficijent 1,90 za Administrativnog referenta zamijenjuje sa koeficijentom 1,80,

sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se

koeficijent 1,60 za Komunalnog izvidnika zamjenjuje koeficijentom 1,70,
sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se

koeficijent 1,50 za Komunalnog radnika-skelara zamjenjuje koeficijentom 1,60,

sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se

koeficijent 1,35 Komunalnog radnika zamjenjuje koeficijentom 1,50,

sa 6 glasova „ZA“ 3 glasa „PROTIV“ i 1 glasom „SUZDRŽANI“ usvojen amandman kojim se 

koeficijent 1,15 za Spremačicu zamjenjuje koeficijentom 1,40.
      Općinski načelnik daje primjedbu da „budete sada vidjeli kako će Anita raditi“ na što mu vijećnik Vladimir Tudić odgovara „Znači ti imaš nešto protiv jedne osobe. Tako nešto reči, nisi normalan. Što bi ona trebala raditi?.“

     Predsjednik vijeća daje na glasovanje prijedlog odluke sa usvojenim amandmanima, te nakon provedenog glasovanja konstatira da je sa 6 glasova „ZA“ 3 glasa „PROTIV“ i 1 glasom „SUZDRŽANI“ donijeta Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete,  koja je ujedno i sastavni dio izvornika ovog Zapisnika.    
                                                                 Točka 4.

       Izvješće o radu Općinskog načelnika Općine Podravske Sesvete za razdoblje od 1. siječnja do 30. lipnja 2019. godine **************************************************************************

       Predsjednik Općinskog vijeća otvara raspravu.
       S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“, 3 glasa „PROTIV“ i 3 glasa „SUZDRŽANI“ nije prihvaćeno Izvješće o radu Općinskog načelnika Općine Podravske Sesvete za razdoblje od 1. siječnja do 30. lipnja 2019. godine.
                                                                   Točka 5.                    

Polugodišnji izvještaj o izvršenju Proračuna Općine Podravske Sesvete za 2019. godinu
**************************************************************************

     Predsjednik Općinskog vijeća otvara raspravu.
     S obzirom da  nije bilo rasprave predsjednik vijeća provodi glasovanje, a nakon glasovanja konstatira da sa 4 glasa „ZA“ i 6 glasova „SUZDRŽANI“ nije donesen Polugodišnji izvještaj o izvršenju Proračuna Općine Podravske Sesvete za 2019. godinu.
                                                                 Točka 6.

Odluka o raspodjeli rezultata poslovanja Općine Podravske Sesvete za 2018. godinu

**************************************************************************
     Predsjednik Općinskog vijeća otvara raspravu.

     S obzirom da  nije bilo rasprave predsjednik vijeća provodi glasovanje, a nakon
glasovanja konstatira da je jednoglasno sa 10 glasova „ZA“ donijeta Odluka o raspodjeli rezultata poslovanja Općine Podravske Sesvete za 2018. godinu koja je ujedno i sastavni dio izvornika ovog Zapisnika.
                                                                 Točka 7.

Program o izmjeni Programa javnih potreba u kulturi na području Općine Podravske Sesvete u 2019. godini

**************************************************************************
      Predsjednik Općinskog vijeća otvara raspravu, te postavlja pitanje kome će se ta dodatna  sredstva od 20.000.00 kuna uplatiti.
      Zamjenik načelnika odgovara da je centralni događaj za Dane Općine proslava pedesetgodišnjice Starih sportova i ta sredstva su za tu namjenu. Nikome se neće uplaćivati na račun nego su to troškovi općine kao organizatora i nositelja proslave.
       Predsjednik vijeća pita koji je plan za proslavu Dana općine, a nadovezuje se Vladimir Tudić i pita da li će načelnik sazvati svečanu sjednicu?

       Zamjenik načelnika odgovara da će se sve znati na vrijeme i svi će vijećnici biti pozvani.

       Vijećnik Branko Rođak pita da li će biti svečana sjednica na što zamjenik načelnika odgovara da neće, a predsjednik vijeća se nadovezuje sa informacijom da će onda on sazvati svečanu sjednicu 19. rujna.
        Predsjednik vijeća daje primjedbu da se nekim udrugama nije dalo sredstava za sudjelovanje pa predlaže amandman da se financijska sredstva povećaju za 30.000,00 kuna i da se od tih sredstava za Udrugu branitelja namjeni 10.000,00 kuna, a 20.000,00 kuna da bude za stare sportove.
        Vijećnik Branko Rođak pita da li je problem nešto reći o Danima općine, mogle su se dati neke ideje i da zajedno dostojanstveno proslavimo bar taj dan, na što mu zamjenik načelnika odgovara da je program već gotov.
        U 22.20 sati predsjednik vijeća određuje pauzu od 30 minuta.

        Rad sjednice napušta vijećnica Silvana Kolar.

         Sjednica se nastavlja u 22.45 sati.

        Predsjednik vijeća povlači predloženi amandman i napominje da je i ova cijela točka besmislena jer se daju novci, a ne zna se kome i za što, a načelnik to može isplatiti i bez odluke vijeća.

         Zamjenik načelnika se nadovezuje sa informacijom da su u tih 20.000,00 kuna uključeni i branitelji i ŽNK.

      S obzirom da  više nije bilo rasprave predsjednik vijeća provodi glasovanje, a nakon
glasovanja konstatira da sa 4 glasa „ZA“ i 5 glasova „SUZDRŽANI“ nije donijet Program o izmjeni Programa javnih potreba u kulturi na području Općine Podravske Sesvete u 2019. godini.
                                                                 Točka 8.
Plan o izmjeni Plana  javnih potreba u socijalnoj skrbi na području Općine      Podravske Sesvete u 2019. godini

**************************************************************************
       Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je jednoglasno sa 9 glasova „ZA“ donijet Plan o izmjeni Plana  javnih potreba u socijalnoj skrbi na području Općine Podravske Sesvete u 2019. godini, te se kao prilog nalazi u izvorniku ovog Zapisnika.
                                                                 Točka 9.

Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje

 od 1. veljače do 31. srpnja 2019. godine

**************************************************************************
Predsjednik vijeća otvara raspravu.

S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da  je jednoglasno sa 9 glasova „ZA“ donijet Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje od 1. veljače do 31. srpnja 2019. godine, koji je ujedno i sastavni dio izvornika ovog Zapisnika.
                                                                 Točka 10.

Zaključak o usvajanju Procjene ugroženosti od požara i tehnološke eksplozije za Općinu Podravske Sesvete za razdoblje od 2019. do 2022. godine

**************************************************************************
       Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je jednoglasno sa 9 glasova „ZA“ donesen Zaključak o usvajanju Procjene ugroženosti od požara i tehnološke eksplozije za Općinu Podravske Sesvete za razdoblje od 2019. do 2022. godine, koji je ujedno i sastavni dio izvornika ovog Zapisnika.

                                                                 Točka 11.

Zaključak o usvajanju Plana zaštite od požara za Općinu Podravske Sesvete za 2019./2020. godinu
**************************************************************************
       Predsjednik Općinskog vijeća otvara raspravu.
       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 9 glasova „ZA“ donesen Zaključak o usvajanju Plana zaštite od požara za Općinu Podravske Sesvete za 2019./2020. godinu, koji je ujedno i sastavni dio izvornika ovog Zapisnika.
                                                                   Točka 12.

Razno
**************************************************************************
      Općinski načelnik i zamjenik općinskog načelnika napuštaju sjednicu u  22.50. sati.

       Predsjednik vijeća traži od pročelnika da za iduću sjednicu pripremi dokumente o obveznom  prisustvovanju načelnika na sjednicama Općinskog vijeća.

       Vijećnik Branko rođak pita predsjednika vijeća za svečanu sjednicu na što mu predsjednik odgovara da će biti 19. rujna a satnicu će odrediti kada vidi program proslave.

     S obzirom da više nije bilo pitanja niti rasprave predsjednik vijeća zatvara sjednicu u 22.55 sati.

Zapisničar:                                                                                       Predsjednik :

Jasminka Miloš                                                                            dr.sc. Vlado Halusek, prof.

